Iosephus Schiffer

Iosephus Schiffer, (natus die 22 Aprilis anno 1939 in hodierna Rhenania Septentrionali-Vestfalia et mortuus 22 Iunii 2020) fuit Esperantici fautor et magister rude donatus Germanus est. Hominibus quorum sermo patrius lingua Theodisca libros didacticos in Esperanticis pretiosissimos donavit.

 Vita 
Studiis in Universitate Coloniensi perfectis linguas Anglicam et Francogallicam discipulos docebat. Agebatur non de gymnasio sed de ludis quibusdam professionalibus, ubi iuvenes recte ad munera specialia implenda pararentur. 

Anno autem 1977 idioma Zamenhofianum ediscere coepit et paulo post turbam asseclarum in Villingen-Schwenningen congregavit. A principio Iosephus ibi tirones discendi cupidos sermonem Esperanticum variis cursibus docuit. Tum Institutum Esperanticum Germanicum quod dicitur (Germana Esperanto-Instituto) eum examinatorem officialem creatum esse declaravit atque personavit. 

In Unione Esperantica Badeniae-Virtembergiae officia multa et gravia sibi assumpsit; membrum est etiam apud Universalem Societatem Esperanticam et Associationem Esperanticam Germanicam. Fundamento instructorio erant eius libri definitivi variis in gradibus optime exarati, qui omnes in serie MIA SERIO editi sunt.MIA-SERIO. Cum auctoris permissu lectiones plures etiam in emissione radiophonica Turingio Internacia, quae Erfordia vulgatur, in docentia adhibitae sunt. 

Uxor eius est Maria Schiffer, esperantista fidelis et illa.

 Notae 

 Nexus externi 
Quemadmodum Esperanticum in linguae Anglicae docentia utile sit tractatio
De Iosephi Schiffer conversione ad Esperantica parocho Bernardo Eichkorn auxiliante historia anni 2010
"Brückenschlag in die weite Welt", 2011

categoria:Philologi Germaniae
categoria:Paedagogi Germaniae
categoria:Auctores Esperantici